laion/Wikipedia-Exotic huggingface dataset:
ভিক্টর কোসেনকো জাদুঘর

ভিক্টর কোসেনকো যাদুঘরটি ইউক্রেনের রাজধানী কিয়েভে অবস্থিত। এর ঠিকানাটি হলো ৯, মাইখাইলো কোতসুবিয়েন্সকো স্ট্রিট, কিয়েভ, ইউক্রেন। এই সংগ্রহশালাটি ইউক্রেনীয় সংগীতশিল্পী, শিক্ষক এবং বিখ্যাত ব্যক্তিত্ব ভিক্টর কোসেনকোর জীবন ও কর্মকে স্মরণ করে। ভিক্টর কোসেনকো বিংশ শতাব্দীর প্রথম দিকে এক উজ্জ্বল ব্যক্তিত্ব ছিলেন। ১৯৩৮ সালে তার মৃত্যুর বছরে জাদুঘরটি স্থাপিত হয়। কোসেনকোর জীবনের শেষ কয়েকমাস ১১ মে ১৯৩৮ থেকে ৩ অক্টোবর ১৯৩৮ পর্যন্ত যে ভবনে তিনি বাস করেছিলেন সেখানেই এই জাদুঘরটি গড়ে উঠেছে। ১৯৩০ এর দশকে মূল যাদুঘরটির আদল যেমন ছিল সেইভাবেই রক্ষণাবেক্ষণ করা হয়। এটি কিয়েভ শহরের একটি জনপ্রিয় পর্যটন কেন্দ্র। এছাড়াও এই ভবনটি স্থানীয় সংগীতকারদের সংগীত-নৃত্য, বিভিন্ন বিষয়ে সভা, বক্তৃতা প্রভৃতি অনুষ্ঠানের জন্য ব্যবহার করা হয়। ভিক্টর কোসেনকো যাদুঘরটি ১৯৩৮ সালে প্রথম খোলা হয়। ১৯৬৪ সাল পর্যন্ত এটি বেসরকারী এবং সাম্মানিকভাবে পরিচালিত হয়েছিল। ঐ বছর এটিকে একটি স্মারক ভবন হিসাবে মনোনীত করা হয়। ২০০৭ সালে জাদুঘরটিকে আনুষ্ঠানিকভাবে একটি অ্যাপার্টমেন্ট-যাদুঘর হিসাবে মনোনীত করা হয়েছিল। সেই ঐতিহ্য বর্তমানেও বজায় রাখা হয়। Ivakhnenko, Lydia (২০০৭)। У світі чарівної музики : кабінет-музей Віктора Степановича Косенка [In the world of magic music: the office-museum of Victor Stepanovich Kosenko] (ইউক্রেনীয় ভাষায়)। Kyiv। আইএসবিএন 66-8825-25-X |আইএসবিএন= এর মান পরীক্ষা করুন: length (সাহায্য)।  "Composer V. Kosenko's Museum-Apartment"। primetour.ua। ২০২১-১২-২৫ তারিখে মূল থেকে আর্কাইভ করা। সংগ্রহের তারিখ ২০২১-০৩-০৩।
মেহবুবে আবলেশ

মেহবুবে আবলেশ (জন্ম ১৯৭৯) হলেন একজন উইঘুর রেডিও উপস্থাপিকা, সাংবাদিক, কবি এবং রাজনৈতিক বন্দী। তিনি ২০০৮ সালে গ্রেপ্তার হয়েছিলেন এবং সর্বশেষ তথ্য অনুযায়ী ২০১৫ সাল অবধিও তাঁর অবস্থান অজানা ছিল। মেহবুবে আবলেশ ১৯৭৯ সালে জন্মগ্রহণ করেছিলেন। ২০০৮ সালের আগস্টে তিনি উরুমকিভিত্তিক জিনজিয়াং পিপলস রেডিও স্টেশনের বিজ্ঞাপন বিভাগে নিজের পদ থেকে বরখাস্ত হয়েছিলেন। বরখাস্ত হওয়ার পরে ব্লগিং ও কর্তৃপক্ষের সমালোচনা সম্পর্কিত অভিযোগের প্রতিবেদন দেখিয়ে পুলিশ তাঁকে গ্রেপ্তার করেছিল। প্রতিবেদনটিতে ২০০৮ সালের বেইজিং গ্রীষ্মকালীন অলিম্পিকের সমালোচনা এবং পাশাপাশি ২০০৮ সালে উইঘুর সম্প্রদায়ের উপর সিচুয়ান ভূমিকম্পের প্রভাব নিয়ে চীন সরকারের প্রতিক্রিয়া সম্পর্কে সমালোচনার কথা উল্লেখ ছিল। কারাবন্দী হওয়ার পরে মেহবুবে আবলেশ এইজন্য সমালোচিত হয়েছিলেন যে তিনি একজন মুসলিম নারী অথচ মাথায় স্কার্ফ পরেননি। তাঁকে জিনজিয়াং ২ নম্বর কারাগারে আটক করা হয়েছিল। চীনা কর্তৃপক্ষের দ্বারা তাঁকে আটকে রাখা নাগরিক ও রাজনৈতিক অধিকার সম্পর্কিত আন্তর্জাতিক চুক্তির ১৯ নাম্বার অনুচ্ছেদ লঙ্ঘন করেছে। চীনা সরকারের কয়েকটি প্রতিবেদনে তাঁকে মেহবুবে আবরেক নামে পরিচয় করানো হয়েছে এবং তাদের পক্ষ থেকে দাবি করা হয়েছে যে তাঁকে ২০১১ সালে কারাগার থেকে মুক্তি দেওয়া হয়েছিল। তবে বাস্তবিক অর্থে সর্বশেষ তথ্য অনুযায়ী ২০১৫ সাল অবধিও তাঁর অবস্থান জানা যায়নি। "Mehbube Ablesh"। World Uyghur Congress (ইংরেজি ভাষায়)। ২০১১-০৮-০৪। সংগ্রহের তারিখ ২০২০-১১-৩০।  "Uyghur Political Prisoners Mehbube Ablesh's and Abdulghani Memetemin's Prison Sentences Expire | Congressional-Executive Commission on China"। www.cecc.gov। সংগ্রহের তারিখ ২০২০-১১-৩০।  "Uyghur Radio Worker Sacked, Detained"। Radio Free Asia (ইংরেজি ভাষায়)। সংগ্রহের তারিখ ২০২০-১১-৩০।  "Uighur Journalist and Writer Detained"। PEN America (ইংরেজি ভাষায়)। ২০০৮-১০-১৫। সংগ্রহের তারিখ ২০২০-১১-৩০। [স্থায়ীভাবে অকার্যকর সংযোগ] "China Targets Uyghurs with Severe Human Rights Abuses"। turkistantimes.com (ইংরেজি ভাষায়)। সংগ্রহের তারিখ ২০২০-১১-৩০।
বড়পালনি

বড়পালনি দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এই লোকালয়টি তামিল ফিল্ম আন্ডাস্ট্রির ফিল্ম স্টুডিও ও বড়পালনি আণ্ডবর মন্দিরের জন্য পরিচিত৷ চেন্নাইয়ের পশ্চিম দিকে অবস্থিত বড়পালনি আর্কট রোডের ওপর অবস্থিত একটি গূরুত্বপূর্ণ বাস টার্মিনাস৷ এটি চেন্নাইয়ের অন্যতম ব্যস্ততম ও ঘনবসতিপূর্ণ অঞ্চল৷ ২০০৯ খ্রিস্টাব্দে এসআরএম বিশ্ববিদ্যালয় বড়পালনিতে তাদের একটি ক্যাম্পাস গঠন করেন৷ এখানে রয়েছে চেন্নাই মেট্রোর সবুজ লাইনের বড়পালনি মেট্রো স্টেশন৷ দ্য ফোরাম বিজয় মল, আর্কট রোডের ওপর অবস্থিত এই লোকালয়ে সর্ববৃহৎ শপিং মল৷ ১৪,৭২,০০০ বর্গফুট ক্ষেত্রফলের ওপর নির্মিতএই মলে রয়েছে ৬ তল বিপণন ক্ষেত্র ও ১৩ টি ভাগে তৈরি পার্কিং অঞ্চল৷ কোটমবক্কমের মতো বড়পালনিও ফিল্ম স্টুডিও ও সিনে পরিকাঠামোতে উন্নত৷ লোকালয়ে রয়েছে বিজয় বাহিনী স্টুডিও, বিক্রম স্টুডিও, এছাড়াও নিকটবর্তী শালিগ্রামমেও রয়েছে কিছু স্টুডিও৷ কিছু খ্যাতনামা অভিনেতা-অভিনেত্রী এখানে বসবাস করতেন৷ আর্কট রোড টক বড়পালনি টক বড়পালনি জব্‌স http://arcotroadtalk.in "সংরক্ষণাগারভুক্ত অনুলিপি"। ২৫ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ১০ মার্চ ২০২১।  "সংরক্ষণাগারভুক্ত অনুলিপি"। ২৪ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১০ মার্চ ২০২১।
আইখেরনোফ্রেত কেন্দ্রস্তম্ভ

আইখেরনোফ্রেত কেন্দ্রস্তম্ভ (বার্লিন জাদুঘর উল্লেখনা ১২০৪) হল একটি গুরুত্বপূর্ণ প্রাচীন মিশরীয় কেন্দ্রস্তম্ভ। এটি মিশরের মধ্য রাজ্যের সমসাময়িক এবং কীভাবে প্রাচীন মিশরীয় দেবতা ওসাইরিসের গুহ্যাচারগুলি অ্যাবিডোসে সম্পন্ন হত তার গোপন বিবরণের জন্য বিখ্যাত। চুনাপাথরে নির্মিত এই কেন্দ্রস্তম্ভটির উচ্চতা ১০০ সেন্টিমিটার। এই কেন্দ্রস্তম্ভে দেখা যায়, ওসাইরিস একটি ডানাযুক্ত সৌর চাকতির তিলায় দাঁড়িয়ে রয়েছেন দ্বাদশ রাজবংশের ফ্যারাও তৃতীয় সেনোওসরেতের দিকে মুখ করে। ওসাইরিসের নিচে চব্বিশটি অনুভূমিক রেখায় কেন্দ্রস্তম্ভের লিপিটি বিন্যস্ত। লিপির নিচে দেখা যায় তৃতীয় সেনোওসরেতের এক কোষাধ্যক্ষ আইখেরনোফ্রেত সপরিবারে একটি উৎসর্গ বেদির সম্মুখে দাঁড়িয়ে রয়েছেন। এই আচারগুলির মাধ্যমে দেবতার রাজপদ, মৃত্যু ও পুনর্জীবনলাভ উদ্যাপন করা হত। কেন্দ্রস্তম্ভটিতে বর্ণিত হয়েছে কীভাবে আইখেরনোফ্রেতকে রাজার প্রিয় "পালিত সন্তান" মনে করা হত এবং ছাব্বিশ বছর বয়সী আইখেরনোফ্রেত কীভাবে "রাজার সঙ্গী" হয়েছিলেন। রাজপিতা তথা "'সর্বাগ্রগণ্য পশ্চিমবাসী"' ওসাইরিসের সম্মানে কাজ করার জন্য রাজা তাঁকে অ্যাবিডোসে একটি প্রচারাভিযানে প্রেরণ করেছিলেন। কেন্দ্রস্তম্ভটিতে কীভাবে চারটি প্রধান ভাগে উৎসব পালিত হত তাও বিবৃত হয়েছে: ওয়েপওয়াওয়েতের শোভাযাত্রা ("পথ উন্মোচনকারী")। ওয়েপওয়াওয়েতকে এই ক্ষেত্রে বিজয়ী হোরাসের একটি মূর্তপ্রকাশ হিসেবে দেখা হয়। তিনি তাঁর পিতা ওসাইরিসকে সাহায্যের জন্য আবির্ভূত হন। এই আচারগুলির মধ্যে ওসাইরিসের শত্রুদের আহত করার উদ্দেশ্যে বিশেষ কিছু ক্রিয়া সম্পাদিত হত। বৃহৎ শোভাযাত্রা। ওসাইরিসের মন্দির ত্যাগ, নেশমেত-ডিঙিতে ওসাইরিসের অন্ত্যেষ্টি প্রক্রিয়ার পুনরাভিনয়। হাকের উৎসব ("যুদ্ধরত হোরাসের রাত্রি")। হোরাস ও সেতের যুদ্ধের পুনরাভিনয়। ওসাইরিসের মন্দিরের উদ্দেশ্যে শোভাযাত্রা। ওসাইরিস মন্দিরে ফিরে এলেন, যা তাঁর পুনর্জীবনলাভ ও মৃত্যুর উপর জয়লাভের প্রতীক। ওসাইরিসের অতিকথা প্রাচীন মিশরীয় ধর্ম "The Literature of Ancient Egypt", William Kelly Simpson, p425-427, Yale University Press, 2003, আইএসবিএন ০-৩০০-০৯৯২০-৭ "Ancient Egyptian Literature: The Old and Middle Kingdoms", Miriam Lichtheim, p123-125, University of California Press, 1975, আইএসবিএন ০-৫২০-০২৮৯৯-৬ "Death and Salvation in Ancient Egypt", p227-229, Jan Assmann, Translated by David Lorton, Cornell University Press, 2005, আইএসবিএন ০-৮০১৪-৪২৪১-৯ Picture and translation of the stela
পূর্ববাংলার সর্বহারা পার্টির মাওবাদী বলশেভিক পুনর্গঠন আন্দোলন

পূর্ববাংলার সর্বহারা পার্টির মাওবাদী বলশেভিক পুনর্গঠন আন্দোলন বাংলাদেশের একটি আন্ডারগ্রাউন্ড সাম্যবাদী দল। পূর্ব বাংলার সর্বহারা পার্টি থেকে বিভক্ত হয়ে এটি গঠিত হয়েছিল। পিবিএসপি (এমবিআরএম) গঠনের পরে, দলটি রাজবাড়ী অঞ্চলে পিবিএসপি'র কৃষক সংগ্রামকে পুনরুজ্জীবিত করে ৩ হাজার বিঘা জমি দখল করে এবং ভূমিহীন কৃষকদের মাঝে বিতরণ করে। দলের প্রভাব মোকাবেলায় এলাকায় দুটি পুলিশ ক্যাম্প স্থাপন করা হয়েছিল। পিবিএসপি (এমবিআরএম) একটি পর্যবেক্ষক দল হিসাবে ২০০৪ এর CCOMPOSA সম্মেলনে অংশ নিয়েছিল। তদুপরি, এই গোষ্ঠীটি মাওবাদী খাতগুলির সাথে যোগাযোগ শুরু করেছে যা বিপ্লবী আন্তর্জাতিকতাবাদী আন্দোলনকে তরলকরণবাদী দিকনির্দেশনা বলে বিবেচনা করে। ২০০৪ সালের নভেম্বরে পিবিএসপি (এমবিআরএম) সুইডেনের মালমোতে একটি আন্তর্জাতিক সম্মেলনে অংশ নিয়েছিল, যা আরআইএম বিরোধী নেতৃত্বের পক্ষ থেকে আয়োজিত হয়েছিল। ২০১৫ সালের নভেম্বরে, দলের শীর্ষ নেতা হিসেবে বর্ণিত সাহিনুর রহমানকে রাজবাড়ীতে পুলিশ হত্যা করেছিল। এপ্রিল ২০১৮ এ, রাজবাড়ীতে দলের স্থানীয় কমান্ডার সাইদুলকে পুলিশ হত্যা করে। Chowdhury, Iftekhar Ahmed. Maoism in Bangladesh: Past, Present and Future, in ISAS Insights, No. 104 –25 June 2010 Chintaa. ক্রসফায়ার প্রসঙ্গ: দ্বিতীয় অংশ Swati Parashar (২০০৫)। Terrorism in Southeast Asia: Implications for South Asia। Pearson Education India। পৃষ্ঠা 113। আইএসবিএন 978-81-297-0998-1।  Daily Star. 3 killed in separate ‘gunfights’ NTV. ‘Outlaw’ killed in Rajbari ‘gunfight’ ওয়েব্যাক মেশিনে আর্কাইভকৃত ২৭ আগস্ট ২০১৯ তারিখে Prothom Alo. 5 killed in series of 'gunfights' Observer. Suspected outlaw leader killed in ‘gunfight’ ওয়েব্যাক মেশিনে আর্কাইভকৃত ১৯ এপ্রিল ২০১৮ তারিখে পিবিএসপি (এমবিআরএম) নথি, ২০০৪ সম্মেলনের আগে জারি করা হয়েছিল
ফ্লোরেন্স খোরিয়াটি

ফ্লোরেন্স খোরিয়াটি (জন্ম: ৫ ফেব্রুয়ারি, ১৯৮৩) হলেন কানাডার কেবেকের একজন পপ সঙ্গীতশিল্পী এবং গীতিকার যিনি ইংরেজি, ফরাসি, ইতালীয়, স্পেনীয় এবং পর্তুগিজ ভাষায় সঙ্গীত পরিবেশন করেন। তিনি ফ্লোরেন্স কে নামেই সমধিক পরিচিত। তিনি সঙ্গীতশিল্পী হ্যানি খোরিয়াটি এবং নাটালি চোকায়েটের কন্যা। শিল্পী পরিবারে বড় হওয়ায় খুব দ্রতই তিনি সঙ্গীত চর্চা ও পিয়ানো বাজানো শুরু করেছিলেন এবং তিনি তার মায়ের সাথে দ্বৈত সঙ্গীতও গেয়েছিলেন। ২০০৫ সালে তিনি নিজের প্রথম অ্যালবাম "লিভ অ লায়ন ডি'অর" প্রকাশ করেছিলেন। তার পরের বছর অর্থাৎ ২০০৬ সালে বোসা ব্লু শিরোনামে তিনি নিজের দ্বিতীয় অ্যালবাম প্রকাশ করেছিলেন, যা ২০০৭ সালে গালা ডি ল'আডিস্কে বিশ্বসেরা সঙ্গীত অ্যালবাম হিসেবে প্রিক্স ফেলিক্স পুরস্কার জিতেছিল। তাঁর তৃতীয় অ্যালবাম লা হিস্তোরিয়া দে লোলা ২০০৮ সালে এবং চতুর্থ অ্যালবাম হাভানা অ্যাঞ্জেলস ২০১০ সালে প্রকাশিত হয়েছিল। তারপরে তিনি ইউনিভার্সাল মিউজিক কানাডার সাথে একটি বিতরণ চুক্তিতে স্বাক্ষর করেছিলেন, যার ফলে ২০১৩ সালে তাঁর "আই'এম লিভিং ইউ" অ্যালবামটি বিস্তৃত পরিসরে বিতরিত হয়েছিল। পরবর্তীকালে এই অ্যালবামটি মার্কিন যুক্তরাষ্ট্রে ২০১৫ সালে প্রকাশিত হয়েছিল এবং ৫৮ তম বার্ষিক গ্র্যামি পুরস্কার অনুষ্ঠানে প্রযোজক ল্যারি ক্লেইনের জন্য গ্র্যামি পুরস্কারের মনোনয়ন পেয়েছিল। ২০০৯ সালে তিনি মন্দিয়াল দে কালচার্স দো দ্রামন্দভিল (Mondial des cultures de Drummondville) উৎসবের মুখপাত্র ছিলেন। ২০১৮ সালের সেপ্টেম্বর মাসে তিনি সিবিসি রেডিও ওয়ান এবং সিবিসি সঙ্গীতে সে'এস্ত ফরমিদাবল শীর্ষক একটি ফরাসি সঙ্গীতানুষ্ঠানে সঞ্চালিকা হিসাবে আত্মপ্রকাশ করেছিলেন। লাইভ অ লায়ন ডি'অর (২০০৫) বোসা ব্লু (২০০৬) লা হিস্তোরিয়া দে লোলা (২০০৮) হাভানা অ্যাঞ্জেলস (২০১০) আই'এম লিভিং ইউ (২০১৩) এ নিউ ক্রিসমাস (২০১৫) এস্ত্রেলাস (২০১৮) ফ্লোরেন্স (২০২০) এগুলোর পাশাপাশি তিনি ফ্র্যাংকলিন এবং অ্যাডভেঞ্চারস অফ দ্য নোবাল নাইটসেও কাজ করেছেন। "Singer Florence K credits relies on yoga to stay strong and connected to her daughter". Toronto Star, November 25, 2013. "Hamilton bands pick up multiple Juno nominations". CBC Hamilton, February 4, 2014. "ADISQ starts the home fires burning with L'Autre Gala; Oliver Jones, Yann Perreau, Gregory Charles among winners at the preliminary ceremony". Montreal Gazette, October 25, 2007. "Florence K: de la reconstruction à la renaissance". La Presse, October 6, 2013. "Grammy Nominees 2016: A Nominations Refresher List Before The Feb. 15 Award Show". International Business Times, February 14, 2016. "Florence K se lance à la conquête du public new-yorkais". Le Devoir, June 8, 2015. "Florence K will mix it up in her cultural exchange". Montreal Gazette, June 27, 2009. "Jim Corcoran bids farewell to A Propos". CBC Music, August 20, 2018. "Bossa Blue"। Florence K (ফরাসি ভাষায়)। সংগ্রহের তারিখ ২০২১-০৩-১০।  "A New Christmas"। Florence K (ফরাসি ভাষায়)। সংগ্রহের তারিখ ২০২১-০৩-১০।  "Estrellas"। Florence K (ফরাসি ভাষায়)। সংগ্রহের তারিখ ২০২১-০৩-১০।  "Florence"। Florence K (ফরাসি ভাষায়)। সংগ্রহের তারিখ ২০২১-০৩-১০।
সিদ্রা নওয়াজ

সিদ্রা নওয়াজ হচ্ছেন পাকিস্তানের একজন নারী ক্রিকেটার। তার জন্ম লাহোরে হয়েছিলো। সিদ্রা পাকিস্তান জাতীয় মহিলা ক্রিকেট দলের হয়ে একদিনের আন্তর্জাতিক ম্যাচ এবং টুয়েন্টি২০ আন্তর্জাতিক ম্যাচে খেলেছেন। অস্ট্রেলিয়ার বিপক্ষে ২১ আগস্ট ২০১৪ তারিখে তিনি প্রথম আন্তর্জাতিক ম্যাচে অংশ নেন। ২০১৮ সালে ওয়েস্ট ইন্ডিজে অনুষ্ঠিত ২০১৮ আইসিসি মহিলা বিশ্ব টুয়েন্টি২০ তে সিদ্রার নাম আসে। জানুয়ারি ২০২০-এ সিদ্রা ২০২০ আইসিসি মহিলা টি২০ বিশ্বকাপ-এ খেলার সুযোগ পান যেটা অস্ট্রেলিয়াতে অনুষ্ঠিত হয়। "Sidra Nawaz"। ESPNcricinfo। সংগ্রহের তারিখ ২৭ সেপ্টেম্বর ২০১৪।  "Pakistan women name World T20 squad without captain"। ESPN Cricinfo। সংগ্রহের তারিখ ১০ অক্টোবর ২০১৮।  "Squads confirmed for ICC Women's World T20 2018"। International Cricket Council। সংগ্রহের তারিখ ১০ অক্টোবর ২০১৮।  "Pakistan squad for ICC Women's T20 World Cup announced"। Pakistan Cricket Board। সংগ্রহের তারিখ ২০ জানুয়ারি ২০২০।
আয়েশা জাফর

আয়েশা জাফর (জন্মঃ ১৯৯৪) হচ্ছেন পাকিস্তানের একজন নারী ক্রিকেটার। আয়েশা পাকিস্তান জাতীয় মহিলা ক্রিকেট দলে খেলেন। তিনি একজন ডানহাতি ব্যাটসম্যান এবং লেগ স্পিন বোলার। ২০১৮ সালে তিনি ওয়েস্ট ইন্ডিজে অনুষ্ঠিত ২০১৮ আইসিসি মহিলা বিশ্ব টুয়েন্টি২০তে অংশ নেন। "ESPNCrickinfo"। espncricinfo.com। ২০১৫-০৯-২৯। সংগ্রহের তারিখ ২০১৫-০৯-২৯।  "Pakistan women name World T20 squad without captain"। ESPN Cricinfo। সংগ্রহের তারিখ ১০ অক্টোবর ২০১৮।  "Squads confirmed for ICC Women's World T20 2018"। International Cricket Council। সংগ্রহের তারিখ ১০ অক্টোবর ২০১৮।  ইএসপিএন ক্রিকইনফোতে আয়েশা জাফরের তথ্য-
শূলাইমেড়ু

শূলাইমেড়ু দক্ষিণ ভারতের তামিলনাড়ু রাজ্যের চেন্নাই জেলার একটি বৃহদ্ক্ষেত্রীয় অঞ্চল৷ এর চারিদিকে অবস্থিত লোকালয়গুলি হলো কোটমবক্কম, বড়পালনি, এমএমডিএ কলোনি, আমাইন্দকরাই, অরুমবক্কম, কীলবক্কম মহালিঙ্গপুরম এবং নুঙ্গমবক্কম৷ এটি পূর্বে কোটমবক্কম ও পুলিয়ুর গ্রামদুটির অংশ ছিল, অবশ্য বর্তমানে এটি একটি অর্থনৈতিক কেন্দ্রে পরিণত হয়েছে৷ চেন্নাইয়ের দুটি ব্যস্ত সড়ক আর্কট রোড ও নেলসন মণিকম রোডের জংশন এটি৷ কোয়মবেড়ু জংশন শূলাইমেড়ুর নিকটেই অবস্থিত৷ নুঙ্গমবক্কম ও কোটমবক্কম রেলওয়ে স্টেশন এবং চেন্নাই মেট্রোর অরুমবক্কম মেট্রো স্টেশন শূলাইমেড়ুর নিকটতম৷ চেন্নাই এমটিসি বাস পরিষেবার মাধ্যমে শূলাইমেড়ু চেন্নাইয়ের ত্যাগরায়নগর, নোলম্বুর, মন্দাবেলী, কোয়মবেড়ু, মুগপের, অম্বাত্তুর, সেন্থিলনগর, ভিল্লিবক্কম, সিরুচেরি লোকালয়গুলির সাথে সড়ক পথে যুক্ত৷ https://www.dtnext.in/News/Citizen/2020/02/17011904/1215609/Citizen-Connect-Market-in-Choolaimedu-encroaches-space-.vpf&ved=2ahUKEwjP6KGD66XvAhVX6nMBHcKODA8QFjAVegQIOhAC&usg=AOvVaw3MPyolJBzPmeQTDtbYn_HK[স্থায়ীভাবে অকার্যকর সংযোগ] https://www.thehindu.com/news/cities/chennai/arumbakkam-metro-station-almost-complete/article5110276.ece/amp/&ved=2ahUKEwirtMvd66XvAhW64XMBHSdDAq0QFjAMegQIBxAC&usg=AOvVaw0yhbOYLYlfl3SJlfXv_Y_N&ampcf=1&cshid=1615383312748 https://chennaicitybus.in/bus-stop/choolaimedu/
আলিয়া রিয়াজ

আলিয়া রিয়াজ (জন্মঃ ১৯৯২) হচ্ছেন পাকিস্তানের একজন নারী ক্রিকেটার। তিনি পাকিস্তান জাতীয় মহিলা ক্রিকেট দলের হয়ে একদিনের আন্তর্জাতিক এবং টুয়েন্টি২০ আন্তর্জাতিক ম্যাচে অংশ নিয়েছেন। ২০১৮ সালের অক্টোবরে আলিয়া ২০১৮ আইসিসি মহিলা বিশ্ব টুয়েন্টি২০তে খেলার সুযোগ পান। এখানে তিনি শীর্য উইকেট শিকারি হিসেবে অবতীর্ণ হন। ২০২০ সালের জানুয়ারিতে আলিয়া ২০২০ আইসিসি মহিলা টি২০ বিশ্বকাপ (অস্ট্রেলিয়াতে অনুষ্ঠিত) এ অংশ গ্রহণ করেন। ২০২০ সালের ডিসেম্বরে আলিয়া পাকিস্তান ক্রিকেট বোর্ড থেকে বিশেষ সম্মান প্রাপ্ত হন। "Aliya Riaz"। ESPNcricinfo। সংগ্রহের তারিখ ২৭ সেপ্টেম্বর ২০১৪।  "Pakistan women name World T20 squad without captain"। ESPN Cricinfo। সংগ্রহের তারিখ ১০ অক্টোবর ২০১৮।  "Squads confirmed for ICC Women's World T20 2018"। International Cricket Council। সংগ্রহের তারিখ ১০ অক্টোবর ২০১৮।  "ICC Women's World T20, 2018/19 - Pakistan Women: Batting and bowling averages"। ESPN Cricinfo। সংগ্রহের তারিখ ১৯ নভেম্বর ২০১৮।  "Pakistan squad for ICC Women's T20 World Cup announced"। Pakistan Cricket Board। সংগ্রহের তারিখ ২০ জানুয়ারি ২০২০।  "Short-lists for PCB Awards 2020 announced"। Pakistan Cricket Board। সংগ্রহের তারিখ ১ জানুয়ারি ২০২১।
ইয়াসমিন ইভান্স

ইয়াসমিন ইভান্স (জন্ম: ২৭ অক্টোবর ১৯৯০) হলেন ইংল্যান্ডের ম্যানচেস্টারের একজন ইংরেজ বেতার ব্যক্তিত্ব ও টেলিভিশন উপস্থাপিকা। ২০১২ সাল থেকে বিবিসি রেডিও ওয়ানএক্সট্রাতে অনুষ্ঠান উপস্থাপনার জন্য তিনি সমধিক পরিচিতি পেয়েছেন। ইয়াসমিন ইভান্সের জন্ম গ্রেটার ম্যানচেস্টারের স্টকপোর্ট অঞ্চলে। তিনি মাত্র ১৫ বছর বয়সে ম্যানচেস্টারের অন্যতম শীর্ষস্থানীয় কমিউনিটি স্টেশনগুলোতে উপস্থাপনার মধ্য দিয়ে রেডিওতে নিজের কর্মজীবন শুরু করেছিলেন। তিনি স্যালফোর্ড বিশ্ববিদ্যালয়ের রেডিও (স্নাতক সম্মান) অনুষদে পড়াশোনা করেছিলেন, সেখানে বিবিসি তাদের পাইলটিং প্রকল্পে অংশ নিতে অনুরোধ করে তাঁর কাছে এসেছিল। ২০১২ সালের সেপ্টেম্বরে ইভান্সকে বিবিসি রেডিওতে টুইন বি. সঞ্চালিত ওয়ানএক্সট্রা উইকেন্ড ব্রেকফাস্ট অনুষ্ঠানে অংশ নেওয়ার জন্য প্রস্তাব দেওয়া হয়েছিল। মাত্র নয় মাস পর তিনি অনুষ্ঠানটির সহ-সঞ্চালিকা হয়েছিলেন। ২০১৬ সালে ইভান্স এবং ডটি তাঁদের সময়সূচি আদলবদল করে নিয়েছিলেন অর্থাৎ প্রভাতী অনুষ্ঠানের দায়িত্বে এসেছিলেন ডটি এবং বিকেলের দায়িত্বটি গ্রহণ করেছিলেন ইভান্স। ২০১৭ সালের গ্রীষ্মে ঘোষণা করা হয়েছিল যে ইভান্স এবং জনি নেলসন সিবিবিসি-র স্যাটারডে ম্যাশ-আপ! উপস্থাপন করবেন। স্যাটারডে ম্যাশ-আপ! হল তারকা অতিথি, ক্রীড়া, স্কেচ এবং সিবিবিসি অনুষ্ঠানসমূহের সংমিশ্রণ যা স্যালফোর্ডের মিডিয়াসিটিইউকে-তে রেকর্ড করা হয়েছিল। বিবিসি এশিয়ান নেটওয়ার্কের হার্পজ কৌর এবং ইউটিউবার জো টাস্কারকে প্রতিস্থাপনের আগে ২০১৭-২০১৮ সালে ইভান্স ও নেলসন মিলে দুটি ধারাবাহিক অনুষ্ঠান সঞ্চালনা করেছিলেন। ২০২০ সালে, ইভান্স চ্যানেল ৪ এর এসএএস: হু ডেয়ার্স উইন্স-এ উপস্থিত হয়েছিলেন। অনুষ্ঠানটি ২০২০ সালের এপ্রিলে করোনভাইরাস লকডাউনের মাঝখানে প্রচারিত হয়েছিল। "BBC Music - Get Playing - Yasmin Evans"। BBC। সংগ্রহের তারিখ ১৫ জুলাই ২০২০।  "BBC Radio 1 - BBC Radio 1's Academy - A Day in the Life of Yasmin Evans"। BBC। সংগ্রহের তারিখ ১৫ জুলাই ২০২০।  Gill, Emma (১০ আগস্ট ২০১৭)। "CBBC announces presenting line-up for Going Live! style Saturday morning TV"। men। সংগ্রহের তারিখ ১৫ জুলাই ২০২০।  "Full digital campaign unveiled for 2020 BRITs"। www.musicweek.com। সংগ্রহের তারিখ ১৫ জুলাই ২০২০।  "CBBC reveals new presenter line-up for Saturday Mash-Up!"। Prolific North। ২০ জানুয়ারি ২০২০। সংগ্রহের তারিখ ১৫ জুলাই ২০২০।  "Interview with Yasmin Evans – Recruit #12 | Channel 4"। www.channel4.com। সংগ্রহের তারিখ ১৫ জুলাই ২০২০।  ইয়াসমিন ইভান্স (বিবিসি রেডিও 1এক্সট্রা) ইন্সটাগ্রামে ইয়াসমিন ইভান্স টুইটারে ইয়াসমিন ইভান্স
পাইভি টরমা

পাইভি টরমা একজন ফিনিশ বিজ্ঞানী যিনি অ্যাল্টো বিশ্ববিদ্যালয়ের পদার্থবিজ্ঞানের অধ্যাপক। তিনি ওউলু এবং কেমব্রিজ বিশ্ববিদ্যালয় থেকে স্নাতকোত্তর ডিগ্রি অর্জন করেন। অধ্যাপক টরমার গবেষণার বিষয়বস্তু হচ্ছে তাত্ত্বিক এবং পরীক্ষামূলক কোয়ান্টাম পদার্থবিজ্ঞান। তাঁর গবেষণা প্রকল্পের একটি লক্ষ্য হচ্ছে তাত্ত্বিকভাবে অতিপরিবাহিতার সীমা অধ্যয়ন করা। টরমা ফিনিশ একাডেমি অফ সায়েন্সেস, প্রকৌশল একাডেমি এবং ফিনিশ বিজ্ঞান অ্যাসোসিয়েশনের সদস্য। "Päivi Törmä"। scholar.google.com। সংগ্রহের তারিখ ২০২১-০৩-১০।  "Päivi Törmä | Aalto University"। www.aalto.fi (ইংরেজি ভাষায়)। সংগ্রহের তারিখ ২০২১-০৩-১০।  "Päivi Törmä"। Aalto People। ২০২১-০৬-২২ তারিখে মূল থেকে আর্কাইভ করা। সংগ্রহের তারিখ ২০২১-০৩-১০।
হাবাসপুরি শাড়ি

হাবাসপুরি হল ভারতের ওড়িশা রাজ্যের ঐতিহ্যবাহী সুতিভিত্তিক হস্তচালিত তাঁতে বোনা বস্ত্র। হাবাসপুরি শাড়ি হল এই বয়ন শিল্পের একটি প্রধান পণ্য। মূলত ওড়িশার কালাহাণ্ডি জেলার চিচেগুড়া অঞ্চলের খোণ্ড আদিবাসী তাঁতিরা প্রথম হাবাসপুরি শাড়ি বোনা শুরু করেছিল। বয়ন, নকশা এবং উৎপাদনের ক্ষেত্রে স্বতন্ত্রতার জন্য, এটি ওডিশার ১৪ টি ভৌগোলিক নির্দেশকের মধ্যে একটি হিসাবে চিহ্নিত হয়েছে। এই শাড়িগুলিতে এই অঞ্চলের ঐতিহ্যবাহী নিদর্শন, যেমন কুম্ভ (মন্দির), মাছ, ফুল ইত্যাদির মোটিফ রয়েছে। হাবাসপুরি তাঁতের শাড়ির নামকরণ করা হয়েছে কালাহাণ্ডি জেলার হাবাসপুর গ্রামের নামানুসারে। সেখানেই উনবিংশ শতকে এই শাড়ি বোনা শুরু হয়েছিল। তবে ভারতীয় স্বাধীনতার সংগ্রামের সময় রাজকীয় পৃষ্ঠপোষকতা ক্ষীণ হতে থাকার সাথে সাথে এই শিল্প ধীরে ধীরে হ্রাস পেতে থাকে। এই তাঁত শিল্প পুনরুজ্জীবিত করেছিলেন চিচেগুড়ার তাঁতি উগ্রসেন মেহের, তবে সরকারী সহায়তা আরও কমতে থাকায় তাঁতিদের সংখ্যা আরও হ্রাস পায়। এই শিল্পকে বাঁচানোর শেষ প্রচেষ্টা হিসেবে ওড়িশা সরকারের টেক্সটাইল ও তাঁত বিভাগ যুব তাঁতিদের জন্য একটি হাবাসপুরি প্রশিক্ষণ কার্যক্রম চালু করেছে। চিচেগুড়া গ্রামের প্রায় ৩০ জন তাঁতির পরিবার হাবাসপুরি তাঁত শিল্পের পুনরুদ্ধারের জন্য কাজ করছে। স্বতন্ত্র তাঁতি ও তাঁতিগোষ্ঠী দ্বারা উৎপাদিত হাবাসপুরি শাড়ি এবং অন্যান্য বয়নজাত পণ্যগুলি ওড়িশা সরকারের হ্যান্ডলুম, টেক্সটাইল এবং হ্যান্ডলুম বিভাগের অধীনে সরকারী দোকানগুলিতে বিপণন ও বিক্রয় করা হয়। Kar, Uma Shankar। "Habaspuri weavers seek marketing facilities: The painstaking efforts and creativity of Chicheguda weavers make every Habaspuri saree produced here a special piece. Mostly done in cotton, traditional designs of Kandha"। The Indian Express। ৫ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ৩০ জানুয়ারি ২০১৬।  "STATE WISE REGISTRATION DETAILS OF G.I APPLICATIONS 2012 – 2013" (পিডিএফ)। Ipindia.nic.in। Department of Industrial Policy and Promotion: Ministry of Commerce and Industry। ২৫ জুন ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ৩০ জানুয়ারি ২০১৬।  Raju, Chaudhary, K.D, Seema (এপ্রিল ২০১৩)। "Geographical Indications in Odisha : A Leading Destination of Traditional Handlooms" (পিডিএফ)। Odisha Review। ৪ ফেব্রুয়ারি ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ৩০ জানুয়ারি ২০১৬।  "Habaspuri"। সংগ্রহের তারিখ ১০ মার্চ ২০২১।  "Important Handloom Centres"। Important Handloom Centres। Handlooms, Textiles and Handlooms Department, Government of Odisha। ৪ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ৩০ জানুয়ারি ২০১৬।
এগমোর

এগমোর দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি কূবম নদীর উত্তর তীরে অবস্থিত গুরুত্বপূর্ণ আবাসিক এবং অর্থনৈতিক ও পরিবহন কেন্দ্র৷ এগমোর রেলওয়ে স্টেশন ছিল মাদ্রাজ এবং দক্ষিণ মারাঠা রেলপথের মূল টার্মিনাস৷ পরবর্তীকালে তা ভারতীয় রেলওয়ের দক্ষিণ রেল শাখার মিটার গেজের অংশীভূত হয়৷ এটি একটি গূরুত্বপূর্ণ রেলওয়ে জংশন রয়ে যায়৷ তামিলনাড়ুর সরকারি যাদুঘর ও তামিলনাড়ু পুরাতত্ত্ব বিভাগ এগমোরে অবস্থিত৷ অঞ্চলে অবস্থিত সবচেয়ে পুরাতন গির্জাটি হলো ওয়েসলি চার্চ। চোল রাজা প্রথম কুলতুঙ্গের শিলালেখে প্রথম এগমোরের উল্লেখ পাওয়া যায়৷ চোল সাম্রাজ্যের সময়কালে এগমোর ছিলো প্রশাসনিক একক এলুমপুর নাড়ুর সদর৷ নেল্লোর চোল রাজা বিজয়কন্দ গোপালের ১২৬৪ খ্রিস্টাব্দের দোসরা তারিখের শিলালেখতে পুলালকোট্টমের এলুমুর তুদরমুনি নামে একটি গ্রামের উল্লেখ রয়েছে৷ বিজয়নগর সাম্রাজ্যের সময়কালীন রাজা শ্রীরঙ্গনাথ যাদবরায়ের নথিপত্র অনুযায়ী এলুমুর তুদরমুনি নাড়ুর সেরুপ্পেড়ু (বর্তমান শেঠপট্টু)-র এক বাসিন্দা তিরুবোত্রিয়ুরে একটি উপাসনালয় নির্মাণ করান৷ আদিয়ার নদীর উত্তরে অবস্থিত এগমোর হলো স্থানীয় এলুমপুরের ইংরাজী অপভ্রংশ৷ ১৭২০ খ্রিস্টাব্দে ব্রিটিশ সাম্রাজ্যের অন্তরাভুক্ত হওয়ার পরেও এগমোরের বিশেষ উন্নতি হয় নি, তবে ১৮৫৮ থেকে ১৯৪৭ খ্রিস্টাব্দে ব্রিটিশ দক্ষিণ ভারতের স্বর্ণযুগ চলাকালীন এই অঞ্চলের প্রভূত উন্নতি সাধন হয়৷ এগমোর যাদুঘর হলো ব্রিটিশ আমলে এখানে নির্মিত প্রথম কোনো তাৎপর্যপূর্ণ নিদর্শন৷ ১৮৫৭ খ্রিস্টাব্দে সিপাহী বিদ্রোহের ঠিক পরেই এই যাদুঘরটি খোলা হয়৷ ১৮৯৬ খ্রিস্টাব্দে ক্রোড়পত্র পাওয়ার পর যাদুঘরের সমস্ত বইপত্র নিয়ে পরীক্ষামূলকভাবে কোন্নেমারা গ্রন্থাগার চালু করা হয়৷ ১৭৯৬ খ্রিস্টাব্দে এগমোর ছিলো মাদ্রাজের নিকট একমাত্র মিলিটারি মেল অর্ফ্যান এসাইলাম৷ এগমোরের উত্তর-পশ্চিম দিকে রয়েছে কীলবক্কম, উত্তর দিকে পুরসাইবক্কম, উত্তর-পূর্ব দিকে পার্কটাউন, পশ্চিম দিকে শেঠপট্টু, পূর্ব দিকে চিন্তাদ্রিপেট, দক্ষিণ-পশ্চিমে নুঙ্গমবক্কম ও দক্ষিণে আন্না সালাই অবস্থিত৷ এগমোর বিধানসভা কেন্দ্র চেন্নাই মধ্য লোকসভা কেন্দ্রের অন্তর্গত৷ "100 Years of Egmore Wesley Church (1905 – 2005)"। Egmore Wesley Church। ২০১১। সংগ্রহের তারিখ ২২ নভেম্বর ২০১৫।  Venkayya, V. (জুন ১৯০৫)। E. Hultzsch, সম্পাদক। The Triplicane Inscription of Dantivarman। Epigraphia Indica। 8। Government of India।  ChennaiCorporation.com: The Leading Chennai Corporation Site on the Net "List of Parliamentary and Assembly Constituencies" (পিডিএফ)। Tamil Nadu। Election Commission of India। ৬ ফেব্রুয়ারি ২০০৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২০০৮-১০-০৮।